**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.02.2022, ora 08.00 – 16.02.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.02.2022, ora 07.00**

**RÂURI**

Debitele au fost, în general, staționare, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna unde au fost în ușoară scădere.

Se situează peste **COTA DE INUNDAȚIE** râul Tur la stația hidrometrică Micula (310+20)-jud.SM (sector îndiguit).

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Crișuri, Barcău, cursul mijlociu și inferior al Someșului, cursul inferior al Lăpușului, cursurile superioare ale Siretului, Moldovei și Trotușului și mai mici (sub 30% din normalele lunare) pe râurile din bazinele hidrografice: Crasna, Vedea, Bârlad, Rm. Sărat, Tazlău, bazinele mijlocii și inferioare ale Jiului, Oltului și Argeșului și pe unii afluenți ai Prutului.

Formațiunile de gheață (predominant gheață la maluri, năboi, pod de gheață), existente pe râurile din Maramureș, estul Transilvaniei, bazinul superior al Argeșului și bazinul Siret au fost în diminuare, restrângere și eliminare.

Debitele vor fi în creștere, ca urmare a precipitațiilor lichide prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Lăpuș, Someșul Mic, Crasna, Barcău, Crișuri, Bega, Timiș, Bârzava, Caraș, Nera, Cerna și afluenții Mureșului inferior și staționare pe celelalte râuri.

Formațiunile de gheață (gheață la maluri, năboi, pod de gheață) existente vor fi în diminuare, restrângere şi eliminare, putând produce prin evoluția lor variații artificiale de niveluri și debite pe unele sectoare de râu.

Se va menține peste **COTA DE INUNDAȚIE** râul Tur la stația hidrometrică Micula (310+5)-jud.SM (sector îndiguit).

**A.B.A. Prut-Bârlad**

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Județul Argeș:

* În dimineața zilei de 15.02.2022, reprezentanții SC EDILUL CGA Câmpulung Muscel (operatorul regional de alimentare cu apă pentru municipiul Câmpulung și zonele limitrofe) au informat dispeceratul ABA Argeș Vedea despre apariția unui incident pe aducțiunea de alimentare cu apă din polderul Lerești, fiind inundat un cămin de distribuție a apei. A fost solicitat sprijinul IJSU Arges – Unitatea Câmpulung pentru evacuarea apei din căminul inundat, această acțiune fiind finalizată în jurul prânzului. La ora actuală, reprezentanții SC EDILUL CGA Câmpulung au identificat incidentul – un blind ce a înlocuit o vană veche de bypass, urmând a fi remediat incidentul în termenul cel mai scurt.

**DUNĂRE**

Debitul la intrarea în țară (secțiunea Baziaș) în intervalul 15.02.2022 – 16.02.2022 a fost staționar, având valoarea de 4400 m3/s, sub media multianuală a lunii februarie (5300 m3/s).

În aval de Porţile de Fier debitele au fost în creștere.

Debitul la intrarea în țară (secțiunea Baziaș) va fi staționar (4400 m3/s).

În aval de Porțile de Fier debitele vor fi în creștere.

**2.** **Situația meteorologică în intervalul 15.02.2022, ora 08.00 – 16.02.2022, ora 06.00**

**ÎN ŢARĂ**

Regimul termic a fost caracterizat de valori cu mult mai mari decât cele climatologic specifice datei în cea mai mare parte a țării, dar mai ales vest, sud și sud-est. În regiunile nord-vestice și centrale, iar noaptea și în cele sud-vestice, vestice și nordice au fost înnorări persistente și temporar au fost precipitații slabe. În Banat, cea mai mare parte a Crișanei și pe arii restrânse în Transilvania a plouat, în Maramureș au fost precipitații mixte, iar la munte, local s-au semnalat precipitații mai ales sub formă de ninsoare. În restul teritoriului, cerul a avut înnorări în prima parte a zilei când doar cu totul izolat și trecător a plouat slab, apoi s-a degajat treptat. Vântul a suflat slab și moderat, temporar cu ușoare intensificări local în vest și în zona montană înaltă. Stratul de zăpadă era prezent la munte unde, la ora 20.00 măsura - *în platformele stațiilor meteorologice* - până la 208 cm în Munţii Făgăraş, la peste 2000 m altitudine, local în Maramureș (până la 20 cm) și pe suprafeţe restrânse în Transilvania (până la 7 cm). Temperaturile maxime s-au încadrat între 3 grade la Sighetul Marmației și 16 grade la Lugoj, Jimbolia, Sânnicolau Mare și Gurahonț, iar la ora 06.00 erau temperaturi cuprinse între -8 grade la Miercurea Ciuc și 8 grade la Oravița, Reșița și Dumbrăvița de Codru. În primele ore ale intervalului, pe suprafețe restrânse în estul țării a fost ceață.

**LA BUCUREŞTI**

Vremea a fost în general frumoasă și a continuat să se încălzească devenind deosebit de caldă. Cerul a avut înorări în prima parte a zilei apoi s-a degajat treptat. Vântul a suflat slab până la moderat. Temperatura maximă, cu 8 grade mai mare decât cea climatologic specifică datei, a fost de 12 grade la Afumați și 13 grade la Băneasa și Filaret, iar la ora

06.00 erau -4 grade la Băneasa, -1 grad la Afumați și 1 grad la Filaret.

**3. Prognoza meteorologică în intervalul 16.02.2022, ora 08.00 – 17.02.2022, ora 08.00**

**ÎN ŢARĂ**

Regimul termic va fi caracterizat de valori cu mult peste cele normale în a doua decadă a lunii februarie în cea mai mare parte a țării. Temperaturile maxime se vor încadra între 6 și 16 grade, cu cele mai mari valori în Muntenia, iar cele minime vor fi cuprinse între -2 și 5 grade. Cerul va fi variabil, cu înnorări persistente în sud-vest, vest, nord-vest și centru, unde local și temporar în prima parte a intervalului va ploua. La munte precipitațiile vor fi mixte, iar la altitudini mari va ninge. Izolat, dimineața vor fi condiții de polei. Vântul va sufla slab și moderat, cu intensificări îndeosebi din a doua parte a nopții în zona înaltă a Carpaţilor Orientali și în Munții Apuseni, cu viteze la rafală de peste 80 km/h, spulberând zăpada și determinând scăderea semnificativă a vizibilității; dar izolat şi la viteze mult mai mici, trecător și în nord-vestul teritoriului. Pe alocuri, dimineața și noaptea vor fi condiții de ceață, posibil asociată izolat cu burniță.

**LA BUCUREŞTI**

Încălzirea vremii va continua, astfel că valorile termice se vor situa cu mult peste cele normale în a doua decadă a lunii februarie. Temperatura maximă se va situa în jurul valorii de 14 grade, iar cea minimă va fi de 2...3 grade. Cerul va fi variabil, mai mult senin în prima parte a zilei, iar vântul va sufla slab. Dimineața și noaptea vor fi condiții de ceață.

1. ***CALITATEA APELOR***

***Administrația Națională Apele Române*** informează despre producerea, la data de 15.02.2022, ora 10.50, unei poluări accidentale a apei râului Olt (turbiditate roz-cenușie) pe raza localității Micfalău, pod DJ 122, județul Covasna din cauza golirii unui preaplin din lacul de decantare a apei folosite la tăierea andezitului de către S.C. Antal S.R.L. Reprezentanții S.G.A. Covasna au prelevat probe de apă pentru efectuarea analizelor de laborator. Nu s-a raportat mortalitate piscicolă. Poluarea a fost stopată la ora 12.30. Se precizează faptul că volumul de apă a fost mic, neexistând riscul afectării utilizatorilor din aval.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate la 14.02.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) și ale pragurilor de alertă și informare pentru O3 (ozon). A fost înregistrată depășirea valorii limita zilnice (50 µg/m3) pentru indicatorul particule in suspensie cu diametrul sub 10 microni (PM10), la stațiile:AB-1,AB-2,MS-2,NT-1,NT-3,CJ-1,CJ-4 si AG-2.

***Inspectoratul General pentru Situații de Urgență*** informează telefonic despre producerea, la 16.02.2022-la primele ore, unui incendiu la o hală de producție articole tapițate, ce se manifesta generalizat pe aproximativ 10.000 mp, pe raza orașului Târgu Lăpuș, județul Maramureș. Incendiul se manifestă cu degajare mare de fum în atmosferă. ISU Maramureș intervine cu șapte autospeciale cu apă și spumă pentru lichidarea incendiului. Nu se cunosc deocamdată cauzele declanșatoare. Nu s-au raportat victime.

Având în vedere simulările modelelor numerice rulate în cadrul Administrației Naționale de Meteorologie privind evoluția norului de fum din zona localității Târgu Lăpuș- județul Maramureș se apreciază că în intervalul 16.02.2022, ora 02:00 – 16.02.2022, ora 10:00, înnorările vor persista, iar vântul va sufla slab până la moderat (rafale de cel mult 20...25 km/h) din directie predominant sud-vestică, astfel că evoluția norului de fum va fi de dispersie și ușoară deplasare spre nord-est.

1. **În domeniul solului și vegetației**

***Direcția Silvică Vaslui*** informează despre producerea, la data de 13.02.2022, ora 20.00, unui incendiu care a afectat 1.5 ha litieră într-un fond forestier privat pe raza O.S. Bârlad, localitatea Bârlad. Incendiul a fost stins in aceeași zi, la ora 23.00, prin intervenția a 5 pompieri. Nu se cunosc cauzele declanșatoare.

***Direcția Silvică Gorj*** informează despre producerea, la data de 12.02.2022, ora 17.10, unui incendiu care a afectat 3 ha litieră pe raza OS Hurezani, loc. Bustuchin. Incendiul a fost stins în aceeași zi, la ora 20.00, prin intervenția a 1 silvicultor, 5 pompieri si 4 cetățeni. Cauza: foc deschis nesupravegheat.

***Direcția Silvică Gorj*** informează despre producerea, la data de 09.02.2022, ora 13.30, unui incendiu care a afectat 4,7 ha litiera pe raza OS Hurezani, loc. Berlești. Incendiul a fost stins în aceeași zi, la ora 17.00, prin intervenția a 1 silvicultor și a 2 cetățeni. Cauza: foc deschis nesupravegheat.

***Direcția Silvică Gorj*** informează despre producerea, la data de 13.02.2022, ora 14.30, unui incendiu care a afectat 6 ha litieră pe raza OS Hurezani, loc. Bustuchin. Incendiul a fost stins în aceeași zi, la ora 18.10, prin intervenția a 1 silvicultor, 4 pompieri și 3 cetățeni. Cauza: foc deschis nesupravegheat.

***Direcția Silvică Gorj*** informează despre producerea, la data de 12.02.2022, ora 09.00, unui incendiu care a afectat 2 ha litieră pe raza OS Hurezani, loc. Crușet. Incendiul a fost stins în aceeași zi, la ora 12.00, prin intervenția a 1 silvicultor și a 3 cetățeni. Cauza: foc deschis nesupravegheat.

***Direcția Silvică Gorj*** informează despre producerea, la data de 13.02.2022, ora 14.00, unui incendiu care a afectat 0,4 ha litieră pe raza OS Hurezani, loc. Crușet. Incendiul a fost stins în aceeași zi, la ora 17.20, prin intervenția a 1 silvicultor și a 2 cetățeni. Cauza: foc deschis nesupravegheat.

***Direcția Silvică Gorj*** informează despre producerea, la data de 13.02.2022, ora 16.00, unui incendiu care a afectat 10 ha litieră pe raza OS Hurezani, loc. Hurezani. Incendiul a fost stins în aceeași zi, la ora 20.00, prin intervenția a 1 silvicultor si a 3 cetățeni. Cauza: foc deschis nesupravegheat.

***Direcția Silvică Galați*** informează despre producerea, la data de 15.02.2022, ora 12.20, unui incendiu de vegetație pe raza OS Galați, localitatea Târgu Bujor. Incendiul a fost stins in aceeași zi, la ora 13.15, prin intervenția a 2 silvicultori, 8 pompieri și a 3 cetățeni. Nu se cunosc cauzele declanșatoare.

***Direcția Silvică Gorj*** informează despre producerea, la data de 11.02.2022, ora 10.30, unui incendiu care a afectat 56.49 ha litieră pe raza OS Cărbunești, comuna Licurici. Incendiul a fost stins la 13.02.2022, la ora 17.00, prin intervenția a 2 silvicultori și a 5 cetățeni. Cauza: foc deschis nesupravegheat.

***Direcția Silvică Gorj*** informează despre producerea, la data de 11.02.2022, ora 14.00, unui incendiu care a afectat 69,79 ha litieră într-un fond forestier de stat pe raza OS Cărbunești, comuna Valea Deșului. Incendiul a fost stins in 14.02.2022, la ora 11.00. Cauza: foc deschis nesupravegheat.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA DE COMUNICARE, TRANSPARENȚĂ ȘI IT